open-index/open-wikipedia-markdown huggingface dataset:
இலால்முனி சௌபே

**இலால்முனி சௌபே**  (*Lalmuni Chaubey*) இந்தியாவைச் சேர்ந்த ஓர் அரசியல்வாதியாவார். 1942 ஆம் ஆண்டு செப்டம்பர் மாதம் 6 ஆம் தேதியன்று இவர் பிறந்தார். இந்திய நாடாளுமன்றத்தின் கீழ் அவையான 14 ஆவது மக்களவையின் உறுப்பினராக இருந்தார். பீகார் அரசியலில் பாரதிய சனதா கட்சியின் உறுப்பினராகப் போட்டியிட்டு தொடர்ந்து நான்கு முறை பீகாரின் பக்சர் தொகுதியை பிரதிநிதித்துவப்படுத்தினார். முன்னதாக 1972 ஆம் ஆண்டு முதல் பீகாரின் சட்டமன்ற உறுப்பினராக இருந்தார்.

புது தில்லியிலுள்ள அனைத்திந்திய மருத்துவ அறிவியல் கழகம் மருத்துவமனையில் 2016 ஆம் ஆண்டு மார்ச்சு மாதம் 25 ஆம் தேதியன்று இலால்முனி சௌபே காலமானார்.

## மேற்கோள்கள்

## புற இணைப்புகள்
* Home Page on the Parliament of India's Website

பகுப்பு:பீகார் அரசியல்வாதிகள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:1942 பிறப்புகள்
பகுப்பு:2016 இறப்புகள்
பகுப்பு:இந்திய நாடாளுமன்ற உறுப்பினர்கள்
பஜன்லால் சர்மா

**பஜன் லால் சர்மா** (*Bhajan Lal Sharma*), (பிறப்பு: 1967), இராஜஸ்தான் மாநிலத்தின் 14வது முதலமைச்சராக 15 டிசம்பர் 2023 அன்று பதவியேற்றார்.மேலும் துணை முதலமைச்சர்களாக தியா குமாரி மற்றும்  பிரேம் சந்த் பைரவா பதவியேற்றனர். 2023 இராஜஸ்தான் சட்டமன்றத் தேர்தலில் சங்கனேர் சட்டமன்றத் தொகுதியிலிருந்து,பாரதிய ஜனதா கட்சி சார்பில் இராஜஸ்தான் சட்டப் பேரரவைக்கு முதன்முறையாக பதவியேற்றார். .

## இதனையும் காண்க
* இராஜஸ்தான் முதலமைச்சர்களின் பட்டியல்
* இராசத்தான் சட்டப் பேரவை
## மேற்கோள்கள்

பகுப்பு:இராசத்தான் முதலமைச்சர்கள்
பகுப்பு:ராஜஸ்தான் அரசியல்வாதிகள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:இராசத்தான் சட்டமன்ற உறுப்பினர்கள்
பேபி குமாரி

**பேபி குமாரி**  (Baby Kumari) இந்தியாவைச் சேர்ந்த ஓர் அரசியல்வாதியாவார். 1977 ஆம் ஆண்டு மார்ச்சு மாதம் முதல் தேதியன்று இவர் பிறந்தார். பீகார் மாநில பாரதிய சனதா கட்சியின்  தற்போதைய பொதுச் செயலாளராக உள்ளார்  பாரதிய சனதா கட்சியின் பீகார் பிரிவின் முன்னாள் மாநில துணைத் தலைவராகவும்  இருந்தார். 16 ஆவது பீகார் சட்டமன்றத்தில்சட்டமன்ற  உறுப்பினராகவும் இருந்தார். பீகாரின் போச்சாகான் சட்டமன்றத் தொகுதியை   இவர் பிரதிநிதித்துவப்படுத்தினார். 2015 ஆம் ஆண்டில், பீகார் சட்டமன்றத் தேர்தலில் சுயேட்சை வேட்பாளராக  வெற்றிகரமாகப் போட்டியிட்டார்,  24,130 வாக்குகள் வித்தியாசத்தில் 9 முறை சட்டமன்ற உறுப்பினராக இருந்த பீகாரின் அப்போதைய மூத்த அமைச்சரான இராமை ராமை தோற்கடித்தார்.

## மேற்கோள்கள்

பகுப்பு:வாழும் மக்கள்
பகுப்பு:1977 பிறப்புகள்
பகுப்பு:பீகார் அரசியல்வாதிகள்
பகுப்பு:பாரதிய ஜனதா கட்சி அரசியல்வாதிகள்
சிலோட்டி மொழி

**சிலோட்டி மொழி** இந்திய-ஆரிய மொழிக்குடும்பத்தில் ஒன்றாகும். இம்மொழி 11 மில்லியன் மக்களால் பேசப்படுகிறது, வங்காளதேசத்தின் சில்ஹெட் கோட்டம், அசாமின் பராக் பள்ளத்தாக்கு, திரிபுராவின் வடக்குப் பகுதிகள் ஆகிய இடங்களில் அதிக அளவிலும், மேகாலயா, மணிப்பூர், நாகாலாந்து ஆகிய இந்திய மாநிலங்களிலும் ஐக்கிய இராச்சியம், அமெரிக்கா, கனடா, மத்திய கிழக்கு ஆகிய நாடுகளிலும் சிறிய அளவிலும் பேசப்படுகிறது. இது வங்காள மொழியின் ஒரு வட்டார வழக்கு என்று பலர் பலவிதமாக கருதுகின்றனர், எனினும் பெரும்பாலான மொழியியலாளர்கள் இதை ஒரு தனித்த மொழியாக கருதுகின்றனர்.

## சிலோட்டி மொழி எழுத்துக்கள்

## மேற்கோள்கள்

பகுப்பு:இந்திய-ஆரிய மொழிகள்
சுபாஷ் யாதவ்

**சுபாஷ் யாதவ்** (*Subhash Yadav*)(1 ஏப்ரல் 1946 - 26 சூன் 2013) என்பவர் இந்திய அரசியல்வாதியும் மத்தியப்பிரதேச மேனாள் சட்டமன்ற உறுப்பினரும் ஆவார். இவர் மத்தியப் பிரதேசத்தின் கசுரவாட் (1993 முதல் 2008 வரை) சட்டமன்றத் தொகுதியின் உறுப்பினராக இருந்தார். இவருக்கு 4 மகள்கள் மற்றும் 2 மகன்கள் உள்ளனர். இவர்களில் குறிப்பிடத்தக்கவர்: அருண் சுபாஷ்சந்திர யாதவ் (காங்கிரசு தலைவர் மற்றும் முன்னாள் நாடாளுமன்ற உறுப்பினர்) மற்றும் சச்சின் யாதவ் (கசுரவாட் சட்டமன்ற உறுப்பினர்).

## அரசியல் வாழ்க்கை
1990களில் மத்தியப் பிரதேசத்தின் துணை முதல்வராக இருந்தார், யாதவ்.

## தனிப்பட்ட வாழ்க்கை
யாதவ் தமியாண்டி என்பவரை மணந்தார். யாதவிற்கு 4 மகள்கள் மற்றும் 2 மகன்கள் உள்ளனர்.

## மேலும் பார்க்கவும்

* 2023 மத்தியப் பிரதேச சட்டப் பேரவைத் தேர்தல்
* 

## மேற்கோள்கள்

பகுப்பு:8வது மக்களவை உறுப்பினர்கள்
பகுப்பு:7வது மக்களவை உறுப்பினர்கள்
பகுப்பு:2013 இறப்புகள்
பகுப்பு:1945 பிறப்புகள்
பகுப்பு:இந்திய தேசிய காங்கிரஸ் அரசியல்வாதிகள்
மாதுரி சக்சேனா

**மாதுரி சக்சேனா**  (*Madhuri Saxena*)  இந்தியாவைச் சேர்ந்த ஒரு தடகள வீராங்கனையாவார்.  1971 ஆம் ஆண்டு பிப்ரவரி மாதம் 15 ஆம் தேதியன்று இவர் பிறந்தார்.  800 மீட்டர் மற்றும் 1500 மீட்டர் ஓட்டப்பந்தயங்களில் இவர் இந்தியாவின் சார்பாக விளையாடுகிறார். மாதுரி சக்சேனாவின் சாதனைகளைப் பாராட்டி இந்திய அரசாங்கம் இவருக்கு அருச்சுனா விருது வழங்கி  சிறப்பித்தது.  2002 ஆம் ஆண்டு தென் கொரியாவின் பூசான் நகரத்தில் நடந்த ஆசிய விளையாட்டுப் போட்டியில் 800 மீ ஓட்டத்தில் வெள்ளிப் பதக்கத்தை  வென்றார். 2003 ஆம் ஆண்டு மணிலாவில் நடந்த  ஆசிய தடகள வெற்றியாளர் போட்டியில் 1500 மீ ஓட்டத்திலும்  வெள்ளிப் பதக்கத்தை  வென்றார்.  இவரின் மகள் அர்மிலன் பெயின்சும் ஆசிய விளையாட்டுப் போட்டிகளில் பதக்கம் வென்றவர் என்பது குறிப்பிடத்தக்கது.

## மேற்கோள்கள்

## புற இணைப்புகள்

* 

பகுப்பு:1971 பிறப்புகள்
பகுப்பு:வாழும் மக்கள்
பகுப்பு:இந்தியத் தடகள வீரர்கள்
ராபர்ட் வாலி

**ராபர்ட் வாலி**  ஒரு கனடிய அனிமேட்டர் மற்றும் காட்சி வரைகலை கலைஞர் ஆவார். பீட்டர் சுங் மற்றும் கொரில்லாசு  என்னும் முறையை  சேமி கெவ்லெட் என்பவரின் தாக்கத்தால் உருவாக்கியவர் ஆவார். இவர் ஒரு தனித்துவமான காட்சி பாணியைக் கொண்டுள்ளார். 1969 ஆம் ஆண்டு பிரிட்டிசு கொலம்பியாவின் வான்கூவரில் பிறந்தார். வான்கூவரில் நான்கு ஆண்டு அனிமேசன் திட்டத்தை முடித்த பிறகு, 1992 ஆம் ஆண்டு அமெரிக்க நாட்டின் சான் பிரான்சிசுகோ மாநகரத்திற்குச் சென்றார்.

## தொழில்
அனிமேசன் விளம்பரங்களை இயக்குவதன் மூலம் இவரது பணி தொடங்கியது. 1997 ஆம் ஆண்டு  சான் பிரான்சிசுகோவில் அமைந்துள்ள மாவெரிக்சு சுடுடியோ என்ற சொந்த நிறுவனத்தைத் தொடங்கினார்.  2000 ஆம் ஆண்டு  ப்ரீலான்சுக்குத் திரும்பினார். பின்னர் இங்கிலாந்து, பிரான்சு, சுபெயின், நியூசிலாந்து மற்றும் கொரியாவில் பணியாற்றினார். தற்போது பிரிட்டிசு கொலம்பியாவின் வான்கூவரில் வசிக்கிறார். கொரில்லாசு இசைக்குழுவுடன் இணைந்து பணியாற்றியதற்காக இவர் மிகவும் பிரபலமானவர் ஆவார்.

ஒரு ஆரம்ப இடைவெளி இயான் பிளக்சில் இவரது பணி ஆக மாறியது . டிசுனியின் *ட்ரான் அப்ரைசிங்* மற்றும் *மோட்டார் சிட்டிக்கான* கதாபாத்திர வடிவமைப்புகளையும் இவர் செய்தார்.  *தி பீட்டில்சு: ராக் பேண்ட்*, *பயர்பிரீதர்* மற்றும் டிசி காமிக்சு *வொண்டர் வுமன்* கிளிப்களிலும் பணியாற்றியுள்ளார்.

இவர் *பியர் சைடர் மற்றும் [[புகைத்தல்|சிகரெட்டுகள்]]* பற்றிய தனது பணிக்காக அகாடமி விருதுக்கான பரிந்துரையைப் பெற்றார். அனிமேசன் செய்யப்பட்ட நெற்ஃபிளிக்சு தொடரான அன்பு,  டெத் & ரோபோட்களுக்கு இரண்டு அத்தியாயங்களை இயக்கியுள்ளார்.

## திரைப்படவியல்

* "ஈதர் டிரிப்ட் தியரி" ( *ஏயோன் ப்ளக்சின்* எட்டாவது அத்தியாயம்) (1995)
* *டிரான்: எழுச்சி* (2012)
* *பேரிக்காய் மற்றும் சிகரெட்டுகள்* (2016)
* "சிமா புளூ" ( *அன்பு, டெத் & ரோபோட்சின்* பதினான்காவது அத்தியாயம், தொகுதி ஒன்று) (2019)
* "அய்சு" ( *[[காதல்]], [[மரணம்]] & ரோபோட்களின்* இரண்டாவது அத்தியாயம், தொகுதி இரண்டு) (2021)
* "இட்சு அபௌட் டைம்" ( *இன்வின்சிபிள்* பைலட் எபிசோட்) (2021)
* "மெட்டாமார்போசிசு" ( *அபெக்சு லெசெண்ட்சின்* பத்தாவது சீசன், எமர்சென்சின் லோர் டிரெய்லர்) (2021)

## விருதுகள்

* பரிந்துரைக்கப்பட்டது: சிறந்த அசைவூட்ட குறும்படத்திற்கான அகாடமி விருது - *பியர் சைடர் மற்றும் சிகரெட்டுகள்*

## மேற்கோள்கள்

பகுப்பு:1969 பிறப்புகள்
பகுப்பு:வாழும் மக்கள்
பகுப்பு:வரைகலை ஓவியர்கள்
பகுப்பு:அமெரிக்கத் திரைப்பட இயக்குநர்கள்
பகுப்பு:கனடியத் திரைப்பட இயக்குநர்கள்
திரு உறந்தைப் பதிற்றுப்பத்து அந்தாதி

**திரு உறந்தைப் பதிற்றுப்பத்து அந்தாதி** (திருவுறந்தைப் பதிற்றுப்பத்தந்தாதி) ஒரு சிற்றிலக்கியம். இதனை இயற்றியவர் சி. **வாஞ்சைலிங்க வைத்தியநாத செட்டியார்**. இது உறையூரிலுள்ள சிவபெருமான் மீது பாடப்பட்டுள்ளது இதனைத் திருத்தவத்துறை நிலக்கிழார் தம்பாச்சியாபிள்ளை தம் பொருட்செலவில் பதிப்பித்துள்ளார். 

## விளக்கம்
"பதிற்றுப்பத்து" என்னும் தொடர் நூறு என்னும் எண்ணிக்கையைக் குறிக்கும். சேரர்களைப் போற்றும் சங்க கால நூல்களில் ஒன்று பதிற்றுப்பத்து. இந்த நூலுக்கு பூவை. கலியாணசுந்தர முதலியார், நாராயண சரவணர், சாமிநாத பிள்ளை, சுப்பிரமணிய பிள்ளை ஆகியோர் பாடிய சிற்றப்புப் பாயிரப் பாடல்கள் உள்ளன. அவை அந்தாதித் தொடையில் அமைந்துள்ளன.

## பாடல் எடுத்துக்காட்டு

வண்ணமா மறையோன் முன்னா வானவர்க்கு அரசே போற்றி
வண்ணம் ஆர் அணங்கை ஏந்தும் மாதவன் போல் வருந்தா
வண்ணமா உறந்தை தன்னில் வந்து அடி காட்டி ஆண்ட
வண்ணம் ஓர் ஐந்தும் கொண்ட வள்ளலே போற்றி போற்றி  
## இதனையும் காண்க
பழநிப் பதிற்றுப்பத்து அந்தாதி

## மேற்கோள்

பகுப்பு:சிற்றிலக்கியங்கள்
இருபீனைல் அலனைன்

**இருபீனைல் அலனைன்** (*Diphenylalanine*) என்பது அலனைன் மற்றும் பீனைலலனைன் ஆகிய இரண்டு அமினோ அமிலங்களைப் போன்ற இயற்கைக்கு மாறான அமினோ அமிலத்தை விவரிக்க பயன்படுத்தப்பட்டது. C15H15NO2 என்ற மூலக்கூற்று வாய்ப்பாட்டால் அடையாளப்படுத்தப்படுகிறது.  சில நொதிகளைத் தடுக்கும் திறன் கொண்ட போலிபெப்டைடு ஒப்புமைகளின் தயாரிப்பிற்காகப் இச்சேர்மம் பயன்படுத்தப்படுகிறது. நாற்தொகுதி மைய ஆக்சசோலிடினோன் வழிப்பெறுதியான 3,3-இருபீனைல்புரோப்பனாயிக் அமிலத்தை மின்னணுகவர் அமீனேற்ற வினைக்கு உட்படுத்தி இச்சேர்மத்தின் தனித்தனியான ஆடியெதிர் உருக்களை தயாரிக்க இயலும்.

இருபீனைலலனைன் சேர்மத்தின் வரலாற்றுப் பயன்பாடு பீனைலலனைனின் இருபெப்டைடைக் குறிக்கிறது.

## மேற்கோள்கள்

பகுப்பு:அமீன்கள்
பகுப்பு:ஆல்பா-அமினோ அமிலங்கள்
எல்தோசு பால்

**எல்தோசு பால்** (*Eldhose Paul*) இந்தியாவைச் சேர்ந்த ஒரு தடகள வீரராவார். 1996 ஆம் ஆண்டு நவம்பர் மாதம் 7 ஆம் தேதியன்று இவர் பிறந்தார். கேரளாவிலுள்ள எர்ணாகுளம் மாவட்டத்தின் கோதமங்களத்திலுள்ள மார் அத்தனாசியசு கல்லூரியில் படித்தார். இந்தியாவின் சார்பாக மும்முறை  தாண்டுதல் போட்டிகளில் பங்கேற்று விளையாடுகிறார்.  2022 ஆம் ஆண்டு நடைபெற்ற உலக தடகள வெற்றியாளர் போட்டியில் மும்முறை தாண்டுதல் இறுதிப் போட்டிக்குத் தகுதி பெற்ற முதல் இந்தியர் என்ற பெருமையைப் பெற்றார். 2022 ஆம் ஆண்டு நடைபெற்ற பொதுநலவாய விளையாட்டுப் போட்டிகளில், ஆண்களுக்கான மும்முறை தாண்டுதல் போட்டியில் தங்கப் பதக்கம் வென்ற முதல் இந்தியர் என்ற பெருமையையும் பெற்றார். இப்போட்டியில் இவர் தாண்டிய 17.03 மீட்டர் தொலைவே இவரது தனிப்பட்ட சிறந்த சாதனையாகும். 2023 ஆம் ஆண்டு புடாபெசுட்டு நகரத்தில் நடைபெற்ற  உலக தடகள வெற்றியாளர் போட்டிகளில் இவர் பங்கேற்றார். இப்போட்டியில் 15.59 மீட்டர்கள் தாண்டி 17 ஆவது இடத்தைப் பிடித்தார்.

## மேற்கோள்கள்

## புற இணைப்புகள்
* 

பகுப்பு:1996 பிறப்புகள்
பகுப்பு:வாழும் மக்கள்
பகுப்பு:இந்தியத் தடகள வீரர்கள்
பகுப்பு:கேரள விளையாட்டு வீரர்கள்
பகுப்பு:பொதுநலவாய விளையாட்டுக்களில் தங்க பதக்கம் வென்ற இந்தியர்கள்
எரிக்கு பிரபாகர்

**எரிக்கு பிரபாகர்**  (Eric Prabhakar)  இந்தியாவைச் சேர்ந்த ஒரு தடகள விளையாட்டு வீரராவார். 1925 ஆம் ஆண்டு  பிப்ரவரி மாதம் 23 ஆம் தேதியன்று இவர் பிறந்தார். தமிழ்நாட்டின் சென்னையைச் சேர்ந்த இவர்  100 மீ ஓட்டப்பந்தயங்களில் இந்தியாவின் சார்பாக இவர் விளையாடினார்.  1948  ஆம் ஆண்டு நடைபெற்ற கோடைகால ஒலிம்பிக்கில் ஆண்களுக்கான 100 மீட்டர் போட்டியில் பங்கேற்று காலிறுதிக்கு வந்தார்.   ஆக்சுபோர்டு பல்கலைக் கழகத்தில் உரோட்சு நிதியுதவி பெற்று முதுகலைப் பட்டம் படித்த அறிஞராகவும் இவர் அறியப்படுகிறார்.   பர்மா- ஆயில் நிறுவனம் மற்றும் யுனெசுகோ நிறுவனம் ஆகியவற்றில்  பணிபுரிந்தார், மேலும் இந்தியாவில் ஒரு தீவிர விளையாட்டு நிர்வாகியாகவும் இருந்தார்.

## தனிப்பட்ட வாழ்க்கை
எரிக்கு பிரபாகர்  1925 ஆம் ஆண்டு பிப்ரவரி மாதம் 23 ஆம் தேதியன்று , விளையாட்டு மற்றும் கல்வித் துறையில்  சாதனைகளுக்காக குறிப்பிடப்பட்ட ஒரு குடும்பத்தில் இவர் பிறந்தார். அவரது சகோதரர், ஈ.சி.பி பிரபாகர், துடுப்பாட்டம், வளைதடி பந்தாட்டம்  மற்றும் தென்னிசு போட்டி ஆகியவற்றில் மாநிலத்தை பிரதிநிதித்துவப்படுத்தியுள்ளார். உயர் தரமதிப்பீடு பெற்ற ஓர் அதிகாரியாகவும் இருந்தார்.

சரோ என்ற பெண்ணை எரிக் பிரபாகர் மணந்தார். தம்பதியருக்கு  தேவ், சதி மற்றும் ஜெய் ஆகிய மூன்று மகன்கள் உள்ளனர். 2011 ஆம் ஆண்டு செப்டம்பர் மாதம் 10 ஆம் தேதியன்று இவர் இறந்தார். 

## தொழில்
பொருளாதாரத்தில் பட்டம் பெற்ற பிறகு, எரிக்கு பிரபாகர் இந்திய நிர்வாக சேவையில் நுழைவதற்கான வாய்ப்பைப் பெற்றார். 

## போட்டிகள்

## மேற்கோள்கள்

பகுப்பு:சென்னை விளையாட்டு வீரர்கள்
பகுப்பு:2011 இறப்புகள்
பகுப்பு:1925 பிறப்புகள்
பகுப்பு:இந்தியத் தடகள வீரர்கள்
விஸ்நகர் சட்டமன்றத் தொகுதி

**விஸ்நகர் சட்டமன்றத் தொகுதி** *Visnagar Assembly constituency* (தொகுதி வரிசை எண்:22) என்பது இந்தியாவின் குஜராத் மாநிலத்தில் உள்ள 182 சட்டமன்றத் தொகுதிகளில் ஒன்றாகும். இத்தொகுதி மெக்சனா மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் பாரதிய ஜனதா கட்சியை  சேர்ந்த *ருசிகேஷ் கணேஷ்பாய் படேல்* ஆவார்.

## சட்டமன்றத் தொகுதியில் அடங்கியுள்ள பிரிவுகள்
இந்த சட்டசபை தொகுதியில் பின்வரும் பிரிவுகள் அடங்கியுள்ளன.

# விஸ்நகர் தாலுகா

## சட்டமன்ற உறுப்பினர்கள்

## மேற்கோள்கள்
பாபவர் காலன்

**பாபவர் காலன்** (*Bapawar Kalan*) என்பது இந்திய மாநிலமான இராசத்தானின் தென்கிழக்கு பகுதியில் அமைந்துள்ள ஒரு சிறிய நகரமாகும்.  கோட்டா மாவட்டத் தலைமையகத்திலிருந்து தெற்கே 37 கிலோமீட்டர் தொலைவில் இந்நகரம் அமைந்துள்ளது.  ஓர் இரயில் நிலையம், மருத்துவமனை, பள்ளிகள், சந்தைகள் மற்றும் போக்குவரத்துக்கான சாலைகள் ஆகியவை பாபவர் காலன் நகரத்தில் உள்ளன. இந்நகரத்தின் மக்கள் முதன்மையாக விவசாயதை நம்பி விவசாயம் தொடர்பான நடவடிக்கைகளில் ஈடுபடுகின்றனர். இக்கிராமத்தின் மொத்த புவியியல் பரப்பளவு 1374.96 எக்டேராகும். சங்கோட்டு நகரம் அனைத்து முக்கிய பொருளாதார நடவடிக்கைகளுக்கும் பாபவர் காலனுக்கு அருகிலுள்ள நகரமாகும். சங்கோட்டு நகரம் தோராயமாக 16 கி.மீ. தொலைவில் உள்ளது.

## கல்வியறிவு
பாபவர் காலனில் வாழும் மக்களின் கல்வியறிவு விகிதங்களில் பாலின இடைவெளி உள்ளது. ஆண்களின் கல்வியறிவு 87.21% ஆக உள்ளது, பெண்களின் கல்வியறிவு 61.10% ஆக உள்ளது.

## மக்கள் தொகை
2011 ஆண்டு மேற்கொள்ளப்பட்ட மக்கள் தொகை கணக்கெடுப்பின்படி, பாபவர் காலன் நகரத்தில் 3,729 ஆண்களும், 3,441 பெண்களும் என மொத்த மக்கள் தொகை 7,170 ஆக இருந்தது. இங்கு மொத்தம் 1,416 குடும்பங்கள் வசிக்கின்றன.

## மேற்கோள்கள்

பகுப்பு:ராஜஸ்தான் புவியியல்
பகுப்பு:கோட்டா மாவட்டம்
கைத்தூன்

**கைத்தூன்** (*Kaithoon*) என்பது இந்தியாவின் இராசத்தான் மாநிலத்தில் உள்ள கோட்டா மாவட்டத்தில் அமைந்துள்ள ஒரு நகரம் மற்றும் நகராட்சி ஆகும். கைத்தூன் நகரம் 20 வார்டுகளாக பிரிக்கப்பட்டு 5 ஆண்டுகளுக்கு ஒருமுறை தேர்தல் நடத்தப்படுகிறது. கோட்டா தோரியா எனப்படும் புடவைகளுக்கு இந்த இடம் பிரபலமானது.

## மக்கள் தொகை
2001 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி கைத்தூன் நகரத்தில் மக்கள் தொகை 20,362 பேர்கள் என்றிருந்தது.  இம்மக்கள் தொகையில் ஆண்கள் 52% மற்றும் பெண்கள் 48% ஆக இருந்தனர்.  கைத்தூனின் சராசரி கல்வியறிவு 62% ஆகும். இது தேசிய சராசரியான 59.5% என்பதை விட அதிகமாகும். ஆண்களின் கல்வியறிவு 73% ஆகவும் பெண்களின் கல்வியறிவு 51% ஆகவும் இருந்தது. கைத்தூனில், 17% மக்கள் 6 வயதுக்குட்பட்ட குழந்தைகளாவர். 

இந்திய மக்கள் தொகை கணக்கெடுப்பு 2011 வெளியிட்ட அறிக்கையின்படி, கைத்தூன் நகராட்சியின் மக்கள் தொகை 24,260 ஆகும். இதில் 12,468 ஆண்கள் மற்றும் 11,792 பெண்கள் இருந்தனர். ஆறு வயதுக்குட்பட்ட குழந்தைகள் 3468 பேர் இருந்தனர்.
## மேற்கோள்கள்

பகுப்பு:ராஜஸ்தான் புவியியல்
பகுப்பு:கோட்டா மாவட்டம்
கும்பகோட்டு

**கும்பகோட்டு** (*Kumbhkot*) என்பது இந்தியாவின் இராசத்தான் மாநிலத்தில் உள்ள கோட்டா மாவட்டத்தில் அமைந்துள்ள  மக்கள் தொகை கணக்கெடுப்பில் உள்ள ஒரு நகரமாகும். 

## மக்கள் தொகை
2001 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, கும்பகோட்டு நகரத்தில் மக்கள் தொகை 5857 பேர்கள் என்றிருந்தது.  இம்மக்கள் தொகையில் ஆண்கள் 58% மற்றும் பெண்கள் 42% ஆக இருந்தனர்.  கும்பகோட்டின் சராசரி கல்வியறிவு 44% ஆகும். இது தேசிய சராசரியான 65 சதவீதம் என்பதை விட குறைவாகும். ஆண்களின் கல்வியறிவு 62% ஆகவும் பெண்களின் கல்வியறிவு 24% ஆகவும் இருந்தது. கும்பகோட்டின் மக்கள் தொகையில் 30% மக்கள் 6 வயதுக்குட்பட்ட குழந்தைகளாவர். 

இந்திய மக்கள் தொகை கணக்கெடுப்பு 2011 வெளியிட்ட அறிக்கையின்படி,  கும்பகோட்டு மக்கள் தொகை 6,602 ஆக உயர்ந்துள்ளது. மக்கள் தொகையில் ஆண்கள் 54% மற்றும் பெண்கள் 46% ஆக இருந்தனர். கும்பகோட்டின் சராசரி கல்வியறிவு விகிதம் 48% ஆக உயர்ந்திருந்தது. இது தேசிய சராசரியான 74% என்பதை விட குறைவு. ஆண்களின் கல்வியறிவு 61%, பெண்களின் கல்வியறிவு 34%. மக்கள் தொகையில் 18.5% பேர் 6 வயதுக்குட்பட்டவர்களாக இருந்தனர். 

## மேற்கோள்கள்

பகுப்பு:ராஜஸ்தான் புவியியல்
பகுப்பு:கோட்டா மாவட்டம்
உனசூரு சட்டமன்றத் தொகுதி

**உனசூரு சட்டமன்றத் தொகுதி** (, ) இந்தியாவின் கர்நாடக மாநிலத்திலுள்ள 224 சட்டமன்றத் தொகுதிகளுள் ஒன்றாகும். இது மைசூரு மாவட்டத்தில் உள்ளது. மைசூரு மக்களவைத் தொகுதியில் அடங்கும் 8 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 212 ஆகும்.

## சட்டமன்ற உறுப்பினர்கள்

**குறிப்பு**

## மேற்கோள்கள்

பகுப்பு:கர்நாடக சட்டமன்றத் தொகுதிகள்
பகுப்பு:மைசூர் மாவட்டம்
சடல்கேரி

**சடல்கேரி** (*Satalkheri*) என்பது இந்தியாவின் இராசத்தான் மாநிலத்தில் உள்ள கோட்டா மாவட்டத்தில் அமைந்துள்ள மக்கள் தொகை கணக்கெடுப்பில் உள்ள ஒரு நகரமாகும். 

## மக்கள் தொகை
2001 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, சடல்கேரி நகரத்தில் மக்கள் தொகை 14965 பேர்கள் என்றிருந்தது.  இம்மக்கள் தொகையில் ஆண்கள் 53% மற்றும் பெண்கள் 47% ஆக இருந்தனர்.  சடல்கேரியின் சராசரி கல்வியறிவு 49% ஆகும். இது தேசிய சராசரியான 59.5 சதவீதம் என்பதை விட குறைவாகும். ஆண்களின் கல்வியறிவு 63% ஆகவும் பெண்களின் கல்வியறிவு 33% ஆகவும் இருந்தது. சடல்கேரியின் மக்கள் தொகையில் 21% மக்கள் 6 வயதுக்குட்பட்ட குழந்தைகளாவர். 

இந்திய மக்கள் தொகை கணக்கெடுப்பு 2011 வெளியிட்ட அறிக்கையின்படி, சடல்கேரியின் மக்கள் தொகை 15617  ஆக உயர்ந்திருந்தது. மக்கள் தொகையில் ஆண்களீன் எண்ணிக்கை 8335 ஆகவும் பெண்கள் எண்ணிக்கை 7282 ஆக இருந்தது. சடல்கேரியின் சராசரி கல்வியறிவு விகிதம் 62.6% ஆக உயர்ந்திருந்தது. இது தேசிய சராசரியான 76.6% என்பதை விட குறைவு. ஆண்களின் கல்வியறிவு 76.53 சதவீதமாகவும், பெண்களின் கல்வியறிவு 46.48 சதவீதமாகவும் இருந்தது. மக்கள் தொகையில் 115 சதவீதம் பேர் 6 வயதுக்குட்பட்டவர்களாக இருந்தனர்.

## மேற்கோள்கள்

பகுப்பு:ராஜஸ்தான் புவியியல்
பகுப்பு:கோட்டா மாவட்டம்
கோவிந்த ஜெய ஜெய

" **கோவிந்த ஜெய ஜெய** " என்பது ஒரு இந்திய பக்தி மந்திரம் அல்லது பாடல் ஆகும். இது அபய சரணாரவிந்த  பக்திவேதாந்த சுவாமி பிரபுபாதாவால் நிறுவப்பட்ட கிருஷ்ண உணர்வு இயக்கத்திலும்,  மற்றும் பல்வேறு யோகா பள்ளிகளிலும், பொதுவாக இந்துக்களால் அடிக்கடி பாடப்படுகிறது. பிரபுபாதாவின் பக்தர்களான ராதா கிருஷ்ணா கோயில் (லண்டன்) ஜார்ஜ் ஹாரிசன் தயாரித்து 1971 இல் பீட்டில்ஸின் ஆப்பிள் ரெக்கார்ட் லேபிளில் வெளியிடப்பட்ட பாடல்களின் தொகுப்பிற்காக  "**கோவிந்தா ஜெய் ஜெய்** " என்று முழக்கத்தை பதிவு செய்தனர். 1970 இல், இந்த பதிவு முதலில் பக்தர்களின் பக்கமாக,  " கோவிந்தா " என்று  வெளியிடப்பட்டது. 

1996 ஆம் ஆண்டில், ஆங்கில ராக் இசைக்குழுவான குல ஷேகர் "கோவிந்தா ஜெய ஜெய" பாடலைத் தழுவி அவர்களின் வெற்றிப் பாடலான " கோவிந்தா "வைப் பாடினர். இவர்களின் பாடல் முழுவதுமாக சமஸ்கிருதத்தில் பாடப்பட்ட ஒரே பிரித்தானிய வெற்றிப் பாடலாக அமைந்தது. 2016 இல் பேசிய குல ஷேகர் குழுவின் பிரதான பாடகர் அலோன்சா பெவன், "இங்கிலாந்தில் உள்ள ரேடியோ 1 இல் ஒரு பழங்கால இந்தியப் பாடலைப் பெறுவது மகிழ்ச்சி அளிக்கிறது" என்று கூறினார். 

## கலவை
பாடலின் வரிகள் :
கோவிந்த ஜெய ஜெய

கோபால ஜெயஜெய

ராதா ரமண ஹரி

கோவிந்த ஜெயஜெய

நேரடி பொருள்:

கோவிந்தா ( கிருஷ்ணர்) வெற்றி வெற்றி

கோபாலா  (பசுக்களை காப்பவர் கிருஷ்ணர்)

வெற்றி வெற்றி

ராதா ரமணா (ராதையின் காதலன்)

ஹரி (கிருஷ்ணர்/விஷ்ணு)

கோவிந்தா வெற்றி வெற்றி 

பாடலின் பதிவுகள் பிரபுபாதா அவர்களாலும், விஷ்ணுஜன ஸ்வாமி, ஜெய் உத்தல், மகி அசகாவா, ஆலிஸ் கோல்ட்ரேன் மற்றும் டோனா டி லோரி ஆகியோராலும் செய்யப்பட்டுள்ளன.

## மேற்கோள்கள்


பகுப்பு:இந்துக் கோயில்கள்
பகுப்பு:பக்தி பாடல்கள்
புனித மரியன்னை பேராலயம், மதுரை

thumb|மதுரை புனித மரியன்னை பேராலயத்தின் பக்கவாட்டுத் தோற்றம்
**புனித மரியன்னை பேராலயம்** என்பது இந்தியா தீபகற்பத்தில் தமிழ்நாடு மாநிலத்தின் மதுரை மாவட்டத்திலுள்ள ஓர் உரோம கத்தோலிக்க தேவாலயம் ஆகும்.

## அமைவிடம்
கடல் மட்டத்திலிருந்து சுமார்  உயரத்தில், () என்ற புவியியல் ஆள்கூறுகள் கொண்டு, மதுரை நகரின் கீழ வெளி வீதியில் இத்தேவாலயம் அமையப் பெற்றுள்ளது.

## விபரங்கள்
கி. பி. 1840ஆம் ஆண்டு ஆரம்பிக்கப்பட்ட இத்திருத்தலத்தின் கட்டிடப் பணியானது, 1841ஆம் ஆண்டு தேவாலயமாக உருப்பெற்றது. தமிழ்நாட்டின் பிரபலமான தேவாலயங்களில் மதுரையிலுள்ள இதுவும் ஒன்றாகும்.

இப்பேராலயத்தின் கோபுரங்களில் செர்மானியக் கட்டடக்கலை நுணுக்கங்கள், தூண்களில் கிரேக்க வடிவமைப்பு கலைகள், சிறு கோபுரங்களில் போர்த்துக்கீசிய கலைநயங்கள், சன்னல் கண்ணாடிகளின் பெல்சிய கலைவடிவங்கள், சிறு உள்கூரை வளைவு அமைப்புகளில் கோத்திக் வடிவ முறைகள், பீடத்தில் இத்தாலிய வெனீசிய கலை  நுணுக்கங்கள் ஆகியவை பயன்படுத்தப்பட்டு இருக்கின்றன. கிரேக்க, உரோம, செர்மானிய, கோத்திக் கலைகளின் சங்கமத்தில் இத்தேவாலயம் வடிவமைக்கப்பட்டுள்ளது.

## உசாத்துணைகள்

பகுப்பு:மதுரை மாவட்டத்திலுள்ள கிறித்தவக் கோயில்கள்
ஸ்ரீ கங்கம்மா தேவி கோயில்

**ஸ்ரீ கங்கம்மா தேவி கோயில்** (**Sri Gangamma Devi Temple) என்பது கர்நாடகாவின்** பெங்களூரு நகரின் வடமேற்கு பகுதியில், மல்லேசுவரம் லேஅவுட், 2வது கோயில் தெருவில் காடு மல்லேசுவர கோயில்அருகே அமைந்துள்ளது  

கோயிலின் முக்கிய தெய்வம் கங்கம்மா அல்லது கங்கா தேவி ஆவார்.  இவர், பூமியில் கங்கை நதியாகவும் சக்தியின் அவதாரமாகவும் தோன்றியதாகக் கருதப்படுகிறது.

## கோவில் வரலாறு
இந்தியாவில் ஒரு பிரபலமான தெய்வமாக, கங்கம்மா வழிபாடு நடைபெறுகிறது. மேலும், கர்நாடக மாநிலத்திலுள்ள பெங்களூரில்  உள்ளூர் தெய்வமாக வழிபாடு நடைபெறுகிறது. ஆண்டுதோறும் கங்கம்மா ஜாத்ரே எனப்படும்  திருவிழா இந்தியா முழுவதும் பல்வேறு இடங்களில் நடத்தப்படுகிறது.   பெங்களூரில் இந்த நிகழ்வு 1928 ஆம் ஆண்டு முதல் மல்லேஷ்வரம் மற்றும் அதைச் சுற்றியுள்ள பகுதிகளில் நடத்தப்படுகிறது 

2004 ஆம் ஆண்டு கங்கை அம்மனுக்கு நிரந்தரக் கோயில் பிரதிஷ்டை செய்யப்பட்டது.

## கோவிலில் உள்ள மற்ற சன்னதிகள்
இந்த கோவில் வளாகத்தில் விநாயகர், சுப்ரமணியர் மற்றும் நவக்கிரகங்களுக்கான சிறிய சன்னதிகளும் உள்ளன

## வருடாந்திர கங்கம்மா ஜாத்ரே
ஒரு 'ஜாத்ரா' அல்லது 'ஜாத்ரே' என்பது தென் மாநிலங்களில் உள்ள பல்வேறு துறவிகள் ஒன்றிணைந்து,  உள்ளூர் தெய்வங்களின் நினைவாக நடத்தப்படும் வருடாந்திர மத கண்காட்சி மற்றும் திருவிழா ஆகும்.  சவுந்தட்டி எல்லம்மா கோயிலில் உள்ள எல்லம்மா ஜாத்ரே, நாயக்கனஹட்டி திப்பெருந்திர சுவாமி கோவிலில் உள்ள நாயக்கனஹட்டி ஜாத்திரை போன்றவை இந்த நிகழ்விற்கு எடுத்துக்காட்டாக அமைந்துள்ளன. 

பெங்களூரில் உள்ள கங்கம்மா ஜாத்ரே 1928 முதல் ஒரு பாரம்பரியமாக நடந்து வருகிறது, தற்போது இந்த திருவிழா மல்லேஸ்வர கங்கம்மா கோவிலை சுற்றி நடத்தப்படுகிறது.

இந்த நிகழ்வு பொதுவாக மூன்று நாட்களுக்கு நடைபெறும்.  இத் திருவிழாவைக் காண  பெங்களூர் மற்றும் அருகிலுள்ள பகுதிகளில் இருந்து ஆயிரக்கணக்கான பக்தர்கள் வருவதைக் காணலாம். திருவிழா நேரத்தில், கோயிலும் தெய்வமும் சிறப்பாக அலங்கரிக்கப்படுகிறது.  பக்தர்கள் பாரம்பரிய மலர்கள், தேங்காய் மற்றும் பழங்களுடன் ராகி கஞ்சியையும்  தேவிக்கு அர்ப்பணிக்கிறார்கள்.

## பிரபலமான கலாச்சாரத்தில்
TV9 (கன்னடம்)இன் *ஹீகு உண்டே* எனப்படும் தொலைக்காட்சி தொடரின் ஒரு பகுதியில் கங்கம்மா தேவி கோவில் ஆவணப் படமாகவும் ஒளிபரப்பு செய்யப்பட்டுள்ளது. 

## மேற்கோள்கள்

பகுப்பு:பெங்களூரில் உள்ள இந்துக் கோயில்கள்
பகுப்பு:கர்நாடகாவில் உள்ள சிவன் கோயில்கள்
சங்கமேசுவரம்

**சங்கமேஸ்வரா கோயில்** இந்தியாவின் ஆந்திரப் பிரதேசத்தில் உள்ள நந்தியால் மாவட்டத்தில் உள்ள ஒரு இந்துக் கோயிலாகும். இது சிவபெருமானுக்கு அமைக்கப்பட்ட இந்துக் கோயிலாகும். இது கிருஷ்ணா மற்றும் பவானாசி நதிகள் சங்கமிக்கும் இடத்தில் முச்சுமாரிக்கு அருகில், ஸ்ரீசைலம் நீர்த்தேக்கத்தின் முன் கரையில் அமைந்துள்ளது. இந்தக் கோயிலின் ஒரு பகுதி நீரில் மூழ்கி, போதுமான அளவு நீர்மட்டம் குறையும் போது மேலெழுகிறது. இதனால், ஆந்திர மாநிலத்தில் பிரபலமானதாக அறியப்படுகிறது. 1981 இல் ஸ்ரீசைலம் அணை கட்டப்பட்ட பிறகு இது முதன்முதலில் மூழ்கியது. மேலும் 2003 இல் முதலில் தோன்றியது.

இங்கு, சங்கமேஸ்வரம் என்ற பெயரில், மரத்தால் செய்யப்பட்ட லிங்கம், பாண்டவர்களில் மூத்தவரான தர்மராஜா அவர்கள் ஸ்ரீசைலம் மல்லிகார்ஜுனா கோவிலுக்கு வருகை தந்த போது நிறுவியதாக நம்பப்படுகிறது. இந்த கோயில், ஏழு ஆறுகள் சங்கமிக்கும் இடத்தில் கட்டப்பட்டதால், இரண்டு மாதங்கள் வரை இந்த கோவில் காட்சியளிக்கும் புனித இடமாக கருதப்படுகிறது. பவானாசி, கிருஷ்ணா நதி,  வேணி, துங்கா, பத்ரா, பீமராதி மற்றும் மலாபஹாரிணி ஆகிய ஏழு ஆறுகள் சங்கமிக்கும் இடமாக இது அமைந்துள்ளது.   

## மேற்கோள்கள்

பகுப்பு:கர்நூல் மாவட்டத்திலுள்ள சிவன் கோயில்கள்
அன்னகோடேசுவரர் கோயில்

**அன்னகோடேசுவரர் கோயில்** (**Annakotesvara Temple)** அல்லது **அன்னகோடீசுவர சிவன் கோயில்** இந்தியாவிலுள்ள ஒடிசா மாநிலத்தின் தேன்கனல் மாவட்டத்தில் உள்ள கோண்டியா தாலுகாவில் உள்ள லடடேய்பூரில் அமைந்துள்ளது.   இக்கோயில் சிவபெருமானுக்கு ஒரே கல்லினால் ஆன  சிவலிங்கத்துடன் அர்ப்பணிக்கப்பட்டுள்ளது. 
thumb| அன்னகோடேஸ்வரர் கோவில், லடடேய்பூர், தேன்கனல்

## கட்டிடக்கலை
இந்த கோயில், ரேகா தேயுலா ( விமானம் ) மற்றும் பிதா தேயுலா ஆகியவற்றைக் கொண்ட பஞ்சரதக் கோயிலாகும். கோயில் பிரதான விமானத்துடன் காகரமுண்டி மற்றும் பிதாமுண்டிகளால் அலங்கரிக்கப்பட்டுள்ளது. இங்கு, பல சிதைந்த  சிற்பங்கள் பராமரிப்பில் வைக்கப்பட்டுள்ளன. கட்டுமானத்தின் அடிப்படையில் இந்தக் கோயில் 16ஆம் நூற்றாண்டில் சூரியவம்சி கஜபதி ஆட்சியின் போது கட்டப்பட்டதாகக் கருதப்படுகிறது. கர்ப்பகிரகம் ஒரு வட்ட யோனிபீடத்தை மட்டுமே கொண்டுள்ளது. முர்ஷிதாபாத் அருகே வங்காள நவாப்களிடமிருந்து வந்த முஸ்லீம் படையெடுப்பாளரான கலாபஹாட்டின் தாக்குதல்களால் லிங்கமூர்த்தி இடம்பெயர்ந்தார் என அறியப்படுகிறது. 

மேலும், இந்த கோயில் இந்திய தொல்லியல் துறையின் நினைவுச்சின்னமாக பட்டியலிடப்பட்டுள்ளது. 

## மேற்கோள்கள்

## வெளி இணைப்புகள்
*photos of Annakoteshwara
*report

பகுப்பு:ஒடிசாவிலுள்ள சிவன் கோயில்கள்
செர்வுட் காடு

**செர்வுட் காடு** (*Sherwood Forest*) என்பது இங்கிலாந்தின் நாட்டிங்காம்சையரில் உள்ள ஒரு அரச காடு ஆகும். இது இராபின் ஊட் குறித்த செவிவழிக் கதையுடன் தொடர்பு கொண்டுள்ளதால் புகழ் பெற்றது.

கடைசி பனிப்பாறை காலத்தின் முடிவில் இருந்து இப்பகுதி மரங்கள் நிறைந்ததாக உள்ளது ( மகரந்தத்தூளியல் மாதிரிகளின் சான்றுகளின்படி). இன்று செர்வுட் வன இயற்கை காப்பகம்  பரப்பளவைக் கொண்டுள்ளது,  இது தோர்ஸ்பி ஹால் உள்ள எட்வின்ஸ்டோவ் என்ற கிராமத்தைச் சுற்றி அமைந்துள்ளது. இது ஒரு பழைய மற்றும் மிகப் பெரிய அரச வேட்டைக் காடுகளின் எச்சமாகும். இது பல அண்டை மாவட்டங்களாக விரிவடைந்தது. மேற்கில் எரேவாஷ் ஆற்றையும் கிழக்கு டெர்பிஷையரின் காட்டையும் எல்லையாக கொண்டுள்ளது. டோம்ஸ்டே புத்தகம் 1086 இல் தொகுக்கப்பட்டபோது, இக்காடு நாட்டிங்காம்சையரின் கால் பகுதி (சுமார் 19,000 ஏக்கர் அல்லது 7,800 ஹெக்டேர்) காடு மற்றும் ஹீத் பகுதிகளில் வனச் சட்டங்களுக்கு உட்பட்டது. இக்காட்டின் பெயரைக் கொண்டு செர்வூட் நாடாளுமன்றத் தொகுதி உண்டானது.
வலது|thumb| இராபின் ஊட் சிலை, ஷெர்வுட் காடு

## வரலாறு
1066 ஆம் ஆண்டில், இங்கிலாந்து மன்னர் முதலாம் வில்லியம் செர்வுட் காட்டை அரச வேட்டைக் காடாக மாற்றினார்.   ஷெர்வுட் காடுகளுக்கு மெர்சியன் மன்னர்கள் அடிக்கடி பயணம் மேற்கொண்டனர். 

மன்னர் ஜான் மற்றும் முதலாம் எட்வர்டு ஆகியோரால் இந்தக் காடு பிரபலமானது. கிங் ஜான்ஸ் அரண்மனை என்று பெயர் கொண்ட கிங்ஸ் கிளிப்ஸ்டோனில் வேட்டை விடுதியின் எச்சங்கள் இங்கு காணப்படுகின்றன.  

1536 ஆம் ஆண்டில் இங்கிலாந்து மன்னர் எட்டாம் என்றி காலத்தில் , மடாலயங்கள் கலைக்கப்பட்ட பிறகு, செர்வுட்டில் நிலம் விற்கப்பட்டு, தனியாருக்கு உரிமையாக்கப்பட்டது. அது வீட்டுத் தோட்டங்களாக மாற்றப்பட்டது. 1600 களில் மன்னர் முதலாம் ஜேம்சு முதலாம் சார்லசைப் போலவே காட்டிற்கு பயணங்களை மேற்கொண்டனர். மன்னர் இரண்டாம் சார்லசு செர்வுட் காடுகளின் நிர்வாகத்தை மீண்டும் அரசின் கட்டுப்பாட்டிற்குள் கொண்டு வந்தார்.  

1700களில் செர்வுட் நிலத்தின் பெரிய பகுதிகள் தோர்ஸ்பி ஹால், ரஃபோர்ட் அபே,  கிளம்பர் பார்க், வெல்பெக் அபே, ஒர்க்சாப் மேனர் ஆகிய தோட்டங்களை உரவாக்கிய தனியாருக்கு விற்கப்பட்டது. இந்த தோட்டங்கள் டுக்கரீஸ் என்று அழைக்கப்பட்டன. நியூஸ்டெட் அபேயும் தனியார் உரிமையாக கட்டப்பட்டது. 

## மேற்கோள்கள்

பகுப்பு:Coordinates on Wikidata
பகுப்பு:காடுகள்
பகுப்பு:ஐக்கிய இராச்சியத்தின் புவியியல்
16ஆவது மத்தியப் பிரதேச சட்டமன்றம்

**16ஆவது மத்தியப் பிரதேச சட்டமன்றம்** (*16th Madhya Pradesh Assembly*) நவம்பர் 2023-ல் முடிவடைந்த 2023 மத்தியப் பிரதேச சட்டப் பேரவைத் தேர்தலுக்குப் பிறகு அமைக்கப்பட்ட சட்டமன்றம் ஆகும். நவம்பர் 2023-ல் நடைபெற்ற தேர்தல் முடிவுகள் 3 திசம்பர் 2023 அன்று அறிவிக்கப்பட்டது.

## சட்டமன்ற உறுப்பினர்கள்

## மேலும் பார்க்கவும்

* மத்தியப் பிரதேச சட்டமன்றம்
* 2023 மத்தியப் பிரதேச சட்டப் பேரவைத் தேர்தல்

## மேற்கோள்கள்

பகுப்பு:மத்தியப் பிரதேச சட்டப் பேரவை
குர்மீத்து கவுர்

**குர்மீத்து கவுர் ராய்**  (*Gurmeet Kaur Rai*)  இந்தியாவைச் சேர்ந்த ஒரு தடகள வீராங்கனையாவார். 1970 ஆம் ஆண்டு சூன் மாதம் 20 ஆம் தேதியன்று இவர் பிறந்தார்.  இந்தியாவின் சார்பாக ஈட்டி எறிதல் விளையாட்டில் இவர் பங்கேற்று ஓய்வு பெற்றுள்ளார்.  17 ஜூலை 2000 ஆம் ஆண்டு சூலை மாதம் 17 ஆம் தேதியன்று பெங்களூரில் நடந்த ஒரு போட்டியில் 58.64 மீட்டர் தொலைவுக்கு ஈட்டி எறிந்து இவர் தனது தனிப்பட்ட சிறந்த சாதனையைப் படைத்தார். இது 2014 ஆம் ஆண்டு வரை தேசிய சாதனையாக இருந்தது. இச்சாதனை அன்னு ராணியால் முறியடிக்கப்பட்டது.
## பன்னாட்டுப்  போட்டிகள்

## தொழில்
குர்மீத் கவுர் பன்னாட்டு அளவில் ஈட்டி எறிதல் போட்டிகளில் இந்திய நாட்டைப் பிரதிநிதித்துவப்படுத்தினார், 2000 ஆண்டு நடைபெற்ற சிட்னி ஒலிம்பிக்கில் இந்தியக் குழுவிலிவர் ஓர்  உறுப்பினராக இருந்தார். கணவரின் சோகமான ஆரம்பகால மரணம் காரணமாக 2004 ஆம் ஆண்டு நடைபெற்ற ஒலிம்பிக்கு போட்டியில் இவரால் பங்கேற்க முடியவில்லை.  இந்தியாவின் மிகப்பெரிய காப்பீட்டு நிறுவனமான ஆயுள் காப்பீட்டு நிறுவனத்தில் பணிபுரிந்தார்.  இந்நிறுவனத்தில்  புது தில்லி கிளையில் உதவி நிர்வாக அதிகாரியாகவும் இருந்தார்
.

## மேற்கோள்கள்

## புற இணைப்புகள்
*

பகுப்பு:அருச்சுனா விருது பெற்றவர்கள்
பகுப்பு:வாழும் மக்கள்
பகுப்பு:1970 பிறப்புகள்
பகுப்பு:இந்தியத் தடகள வீரர்கள்
நிகால் அகமத் மௌலவி முகமது உசுமான்

**நிகால் அகமத் மௌலவி முகமது உசுமான்**  (*Nihal Ahmed Maulavi Mohammed Usman*)  இந்தியாவைச் சேர்ந்த ஓர் அரசியல்வாதியாவார். நிகால் சகாபு  அல்லது சதி நிகால் அகமது அல்லது நிகால்பாய் என்றும் இவர் அழைக்கப்படுகிறார்.  மதச்சார்பற்ற சனதா தளம்  கட்சியைச் சேர்ந்த  இவர் ஓர்  இந்திய சமதர்ம  தலைவர் மற்றும் அரசியல்வாதியாக அறியப்படுகிறார். 1960 ஆம் ஆண்டு முதல் 1999  ஆம் ஆண்டு வரை மகாராட்டிர அரசின் முன்னாள் அமைச்சராகவும், மகாராட்டிர சட்டமன்றத்தின் சட்டமன்ற உறுப்பினராகவும் இருந்தார்  மாலேகான் நகராட்சி ஆணையத்தில் முதல் நகரத்தந்தையாகவும் இருந்தார்.  29 பிப்ரவரி 2016  ஆம் ஆண்டு பிப்ரவரி மாதம் 29 ஆம் தேதியன்று நாசிக்கில் உள்ள ஒரு தனியார் மருத்துவமனையில் வயது தொடர்பான நோய்களைத் தொடர்ந்து தனது 90 வயதில் இறந்தார்.   சுவாசக் கோளாறு காரணமாக  முன்தினம் இரவு மருத்துவமனையில் அனுமதிக்கப்பட்டார்.   இறப்புக்குப் பின்னர் அன்றிரவு படா கப்ரசுதான் புதைகுழியில் அவர் நல்லடக்கம் செய்யப்பட்டார்.  அவருக்கு மனைவி, நான்கு மகன்கள் மற்றும் மூன்று மகள்கள் இருந்தனர். 

2002 ஆம் ஆண்டில், ஆப்கானிசுத்தான் மீதான அமெரிக்க தாக்குதலுக்கு எதிர்ப்பு தெரிவிக்கும் வகையில் 2001 ஆம் ஆண்டு மாலேகானில் ஒரு ஊர்வலத்தை ஏற்பாடு செய்ததால் நிகால் சர்ச்சைக்குரியவரானார். ஆயினும்கூட, அவர் மாலேகானின் முதல் நகரத்தந்தையாகத்  தேர்ந்தெடுக்கப்பட்டார். 

## மேற்கோள்கள்

பகுப்பு:மகாராட்டிர சட்டமன்ற உறுப்பினர்கள்
பகுப்பு:2016 இறப்புகள்
பகுப்பு:மகாராட்டிர அரசியல்வாதிகள்
நரம்பு வால் தேன்வழிகாட்டி

**நரம்பு வால் தேன்வழிகாட்டி** (*Lyre-tailed honeyguide*)(*மெலிச்நியூட்சு ரோபசுடசு*) என்பது இண்டிகேட்டரிடே குடும்பத்தில் உள்ள ஒரு பறவை சிற்றினம் ஆகும். இது *மெலிச்நியூட்சு* பேரினத்தின் ஒற்றை வகை உயிரலகு ஆகும். இது ஆப்பிரிக்க வெப்பமண்டல மழைக்காடுகளில் காணப்படுகிறது.

அங்கோலா, கமரூன், மத்திய ஆப்பிரிக்கக் குடியரசு, கொங்கோ குடியரசு, காங்கோ மக்களாட்சிக் குடியரசு, எக்குவடோரியல் கினி, காபோன், நைஜீரியா, உகாண்டா மற்றும் கினி டஹோமி இடைவெளிக்கு மேற்கே, சியரா லியோனி, லைபீரியா, கோட்டிவார் மற்றும் கானாவில் காணப்படுகிறது.

## மேற்கோள்கள்
சுடீபன் போர்க்

**சுடீபன் போர்க்,** (*Stephen Bourke*) பண்டைய அண்மைக் கிழக்கின் ஆத்திரேலிய தொல்பொருள் ஆய்வாளர் ஆவார். இவர் முனைவர் பட்டம் பெற்றார். 1992 ஆம் ஆண்டு இலண்டன் பல்கலைக்கழக கல்லூரியில் இருந்து, மற்றும் லெவண்டில் உள்ள பிரித்தானிய ஆராய்ச்சி கவுன்சிலின் கெளரவ உறுப்பினர் ஆவார்.

1992 ஆம் ஆண்டு முதல் ஜோர்தானின் பெல்லாவில் நடைபெற்று வரும் சிட்னி பல்கலைக்கழக அகழ்வாராய்ச்சிக்கு போர்க் தலைமை தாங்கினார். முன்னதாக, டெலியிலட் எல் காசலில் பல்கலைக்கழகத்தின் அகழ்வாராய்ச்சிகளையும் போர்க் இயக்கினார்.

## மேற்கோள்கள்

## வெளி இணைப்புகள்

* ரிச்சர்ட் பிட்லருடன் உரையாடல்கள்: டாக்டர் சுடீபன் போர்க் 20 பிப்ரவரி 2009

பகுப்பு:வாழும் மக்கள்
பகுப்பு:தொல்லியலாளர்கள்
மெலிக்னோமோன்

***மெலிக்னோமோன்*** (*Melignomon*) என்பது இண்டிகேடோரிடே குடும்பத்தில் உள்ள ஒரு பறவை பேரினமாகும். இது பின்வரும் சிற்றினங்களைக் கொண்டுள்ளது:

* மஞ்சள்-கால் தேன்வழிகாட்டி (*மெலிக்னோமோன் ஐசென்ட்ராட்டி*)
* ஜென்கரின் தேன்வழிகாட்டி (*மெலிக்னோமன் ஜென்கேரி*)

## மேற்கோள்கள்

பகுப்பு:பறவைப் பேரினங்கள்
டொனால்ட் பிரையன் டோ

**டொனால்ட் பிரையன் டோ** (*Donald Brian Doe*)  (19 சூன் 1920 - 5 மே 2005) ஒரு பிரித்தானிய தொல்பொருள் ஆராய்ச்சியாளர் மற்றும் கட்டிடக் கலைஞர் ஆவார். முதலில் கட்டிடக் கலைஞராகப் பயிற்றுவிக்கப்பட்ட டோ, இரண்டாம் உலகப் போரில் வட ஆப்பிரிக்காவில் உள்ள ராயல் பொறியாளர்களுடன் பணியாற்றும் போது தொல்லியல் துறையில் ஆர்வத்தைப் பெற்றார். போருக்குப் பிறகு, அவர்  ஏடனின் பிரித்தானிய  குடியிருப்பில் (நவீன யெமனின் ஒரு பகுதி) தலைமை அரசாங்க கட்டிடக் கலைஞராக நியமிக்கப்பட்டார். பின்னர் அதன் பழங்காலத் துறையின் முதல் இயக்குநராக பணியாற்றினார். 1967 ஆம் ஆண்டு யெமனில் இருந்து பிரித்தானியர்கள் வெளியேறிய பிறகு,  கேம்பிரிச்சுப் பல்கலைக்கழகத்தில் சேர்ந்தார். அங்கு  தெற்கு அரேபியாவின் தொல்பொருள் மற்றும் கட்டிடக்கலை வரலாறு பற்றிய தனது ஆய்வுகளின் முடிவுகளை வெளியிடுவதில் பணியாற்றினார். 1970 ஆம் ஆண்டுகளில் ஓமானில் தொல்லியல் ஆய்வுகளையும் நடத்தினார்.   

## மேற்கோள்கள்

பகுப்பு:2005 இறப்புகள்
பகுப்பு:1920 பிறப்புகள்
பகுப்பு:தொல்லியலாளர்கள்
சுகாட் மேக் ஈச்சர்ன்

**அலிசன் சுகாட் மேக்கீச்சர்ன்** (*Allison Scott MacEachern*, பிறப்பு: 1960)கல்வி விவகாரங்களுக்கான துணை வேந்தர் மற்றும் டியூக் குன்சன் பல்கலைக்கழகத்தில் தொல்லியல் மற்றும் மானுடவியல் பேராசிரியராக உள்ளார். 2018 ஆம் ஆண்டு டியூக் குன்சன் பல்கலைக்கழகத்தின் பீடத்தில் சேருவதற்கு முன்பு, இவர் 23 ஆண்டுகள் பவ்டோயின் கல்லூரியில் மானுடவியல் பேராசிரியராக இருந்தார். அங்கு  சமூகவியல் மற்றும் மானுடவியல் துறையின் தலைவராகவும் பணியாற்றினார்.  ஆப்பிரிக்க தொல்லியல் துறையில் நிபுணரான இவர், ஆப்பிரிக்கத் தொல்பொருள் ஆய்வாளர் சங்கத்தின் முன்னாள் தலைவர் ஆவார். இளவரசர் எட்வர்ட் தீவு பல்கலைக்கழகத்தில் கல்வி பயின்றார். அங்கு இவர் மானிடவியலில் இளங்கலைப் பட்டம் பெற்றார். மேலும் கால்கேரி பல்கலைக்கழகத்தில் முதுகலை மற்றும் தொல்லியல் துறையில்முனைவர் பட்டம்  பெற்றார்.

## மேற்கோள்கள்

பகுப்பு:1960 பிறப்புகள்
பகுப்பு:வாழும் மக்கள்
பகுப்பு:அமெரிக்கத் தொல்லியலாளர்கள்
பகுப்பு:அமெரிக்க மானிடவியலாளர்கள்
பகுப்பு:கனடிய மானிடவியலாளர்கள்
பகுப்பு:கனடியத் தொல்லியலாளர்கள்
பெரும்திருக்கோவில்

கேரளத்திலுள்ள சில பழமைவாய்ந்த கோவில்களை **பெரும்திருக்கோவில்** என்று குறிப்பிடுகின்றனர். கேரளக் கோவில் கட்டிடக் கலையின் இன்றியமையாத பஞ்சப்பிராகாரங்கள் அனைத்தும் அமைந்துள்ள கோவில் என்பது தான் இவ்வாறு குறிப்பிடுவதற்கான தகுதியை அளிக்கிறது. கருவறை (பிம்பம், அல்லது விக்கிரகம்), நாலம்பலம் (கோவிலை வலம்வரும் பகுதி), விளக்குமாடம், உள்ளேயும் வெளியேயுமுள்ள பலிபீடங்கள், சேவிக்கும் மண்டபம், போன்றவை உள்ளிட்ட கர்ப்பக்கிரகத்துக்கு சுற்றிலுமுள்ள ஐந்து (பஞ்ச) பிராகாரங்களே இவை.

## கேரள கோவில்களின் கட்டிடக்கலை
இந்தியாவிலுள்ள பிற பகுதிகளிலுள்ள கோவில் கட்டிடக் கலையிலிருந்து மாறுபட்ட கட்டிடக் கலையே கேரளத்தின் பழைமை வாய்ந்த கோவில்களில் பயன்படுத்தப்பட்டு வந்தது. பொதுவாக *கேரள பாணி* என அறியப்படும் இந்த மாதிரியில் *திராவிட பாணி* என்று அறியப்படும் மாதிரியிலுள்ள செதுக்கப்பட்ட தெய்வீக வண்ண உருவங்களின் வரிசைகளோ, பரந்த தன்மையோ, உயர்ந்த கோபுர அமைப்பையோ காண இயலாது. மாறாக, அவை மிகவும் சுத்தமாகவும், எளிமையாகவும், ஏராளமான காற்று மற்றும் வெளிச்சத்தை அனுமதிக்கும் வகையிலும் கட்டப்பட்டு வந்தன. இந்த பூர்வீக பாணி கேரளத்தின் தனித்துவமாகும். இவை பொதுவாக செம்புரைக்கல், செங்கல் மற்றும் மரத்தினால் செய்யப்படுகின்றன. பதினாறாவது நூற்றாண்டின் இறுதி வரை தமிழ்க் கட்டிடக்கலையின் செழுமை கேரள மக்களுக்குத் தெரியாது என்று தான் கருத வேண்டும். இது முதன்முதலில் கேரளாவில் திருவனந்தபுரத்தில் உள்ள பத்மநாபசுவாமி கோவிலில் அறிமுகப்படுத்தப்பட்டது.

கேரள கோவில்களின் மையப் பகுதி  (கர்ப்பக்கிருகம்) என்று அழைக்கப்படுகிறது. இந்த பிராகாரத்தில் துணைசன்னதிகளும் இருக்கும். வெளிப்புற முற்றத்தில் பொதுவாக துணை கோவில்கள் மற்றும் விருப்பத்துக்கேற்ப கோவில் குளம் ஒன்றும் இருக்கும். சரிவான கூரைகளும், ஆடம்பரமான மர அமைப்புகளும் கேரளாவில் உள்ள கோவில்களின் சிறப்பு என்று சொன்னால் தவறில்லை. அபரிமிதமான பருவமழையால் ஆசீர்வதிக்கப்பட்ட இப்பகுதியின் புவியியல், கேரளாவின் கட்டிடக்கலையை பெரிய அளவில் பாதித்துள்ளது என்பதன் சான்றே இது.

## கேரளத்தின் பெரும்திருக்கோவில்கள்
கேரளத்தின் பெரும்திருக்கோவில்கள் அமைந்துள்ள மாவட்டங்களாவன, எர்ணாகுளம், திருச்சூர், பாலக்காடு, மலப்புறம், ஆகியவையாகும். 

# உதயம்பேரூர் ஏகாதசி பெரும்திருக்கோவில், எர்ணாகுளம் மாவட்டம்
# பாழூர் பெரும்திருக்கோவில், எர்ணாகுளம் மாவட்டம்
# இராமமங்கலம் பெரும்திருக்கோவில், எர்ணாகுளம் மாவட்டம்
# முளையங்காவு பெரும்திருக்கோவில், பாலக்காடு மாவட்டம்
# ஆலத்தியூர் அனுமன் கோவில், மலப்புறம் மாவட்டம்
# தளிப்பறம்பு ராஜராஜேசுவரர் கோவில், கண்ணூர் மாவட்டம்

## மேற்கோள்கள்

பகுப்பு:கோயில்கள்
பகுப்பு:இந்து சமயம்
பகதூர் சிங் தாகத்

**பகதூர் சிங் தாகத்** (*Bahadur Singh Dhakad*) (இறப்பு : 19 செப்டம்பர் 2007)  இந்திய அரசியல்வாதி ஆவார். தாகத் இந்திய பொதுவுடைமைக் கட்சியின் (மார்க்சிசுட்) மத்தியக் குழு உறுப்பினராகவும், அக்கட்சியின் மத்தியப் பிரதேச மாநிலக் குழுச் செயலாளராகவும் இருந்தார்.

1968 ஆம் ஆண்டு இந்திய பொதுவுடைமைக் கட்சியில் (மார்க்சிசுட்) சேர்ந்தார். மேலும் விவசாயிகள் இயக்கத்தில் தீவிரமாக செயல்பட்டார். 1986 ஆம் ஆண்டு முதல் 2002 ஆம் ஆண்டு வரை, மத்தியப் பிரதேச மாநில விவசாயிகள் சபாவின் பொதுச் செயலாளராக இருந்தார். 1980 ஆம் ஆண்டு அக்கட்சியின் மாநிலக் குழுவுக்குத் தேர்ந்தெடுக்கப்பட்ட இவர், 1987 ஆம் ஆண்டு மாநிலச் செயலக உறுப்பினரானார். 2001 ஆம் ஆண்டு இந்திய பொதுவுடைமைக் கட்சியில் (மார்க்சிசுட்) மாநிலக் குழுச் செயலாளராகத் தேர்ந்தெடுக்கப்பட்டார். 17வது கட்சி மாநாட்டில், கட்சியின் மத்திய குழுவிற்கு தேர்ந்தெடுக்கப்பட்டார்.

2007 ஆம் ஆண்டு செப்டம்பர் மாதம் 19 ஆம் தேதியன்று குவாலியரில் மாரடைப்பு காரணமாக  இறந்தார்.  இவருக்கு மனைவி, இரண்டு மகன்கள் மற்றும் இரண்டு மகள்கள் இருந்தனர். 

## மேற்கோள்கள்

பகுப்பு:மத்தியப் பிரதேச அரசியல்வாதிகள்
பகுப்பு:2007 இறப்புகள்
இராம்விச்சார் நேதம்

**இராம்விச்சார் நேதம்**  (*Ramvichar Netam*)  இந்தியாவைச் சேர்ந்த ஓர் அரசியல்வாதியாவார்.  சத்தீசுகர் மாநிலத்திலிருந்து இவர் இந்திய நாடாளுமன்றத்தின் மேல் சபையான மாநிலங்களவையில் நாடாளுமன்ற உறுப்பினராக பணியாற்றியுள்ளார்.  இராமானுச்கஞ்சு தொகுதியிலிருந்து சத்தீசுகர் மாநிலத்தின் சட்டமன்ற உறுப்பினராக இருந்தார். இராமன் சிங்கின் அமைச்சரவையில் அமைச்சராகப் பணியாற்றினார். 2015 ஆம் ஆண்டில் அமித் சா தனது தேசிய அணியில் நேதாமை தேசிய செயலாளராக நியமித்தார். மேலும் 2016 ஆம் ஆண்டில் இவர் திரிவேந்திர சிங் ராவத்துடன் சார்க்கண்டு மாநில பாரதிய சனதா கட்சியின் இணை பொறுப்பாளராக நியமிக்கப்பட்டார்.

2016 ஆம் ஆண்டு  சூன் 11 ஆம் தேதி நடைபெற்ற மாநிலங்களவைத் தேர்தலுக்கு 2016 ஆம் ஆண்டு மே மாதம் 29 ஆம் தேதியன்று  சத்தீசுகரில் இருந்து இவர் பாரதிய சனதா கட்சியின் வேட்பாளராகப் பரிந்துரைக்கப்பட்டார்.

## மேற்கோள்கள்

பகுப்பு:1962 பிறப்புகள்
பகுப்பு:வாழும் மக்கள்
பகுப்பு:சத்தீசுகர் அரசியல்வாதிகள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:மாநிலங்களவை உறுப்பினர்கள்
பழநிப் பதிற்றுப்பத்து அந்தாதி

**பழநிப் பதிற்றுப்பத்து அந்தாதி** என்னும் நூல்  பழனி முருகனைப் போற்றிப் பாடப்பட்ட நூல். இதனை இயற்றியவர் சுப்பிரமணிய ஐயர். இந்த நூலுக்குச் பலரது சாத்துகவிகள் உள்ளன. 
 
## பாடல் - எடுத்துக்காட்டு
1
உரைக்கரிய திருப்புகழை உரைத்து உரைத்து உன் திரு உளத்தைக்
கரைக்கவும் என்பொருட்டு அஃது கரையாத பரிசு என்னோ
பரைக்கு ஒரு மைந்தா பழநிப் பண்ணவனே நீ இறை கொள்
வரைக் குலத்துள் ஒரு வரையோ நின் மனதும் வகுத்தருளே   
2
உள்ளபடி சொல்வது இது உன் திருவடிக்கு
எள் அளவும் அன்பு செயல் என்றும் இலன் என்னை
அள்ளல் நரகத்திடை அமிழ்த்தல் ஒழி பின்னர்
விள்ளரும் எழில் பழநி வேந்த புகல் நீயே 
3
ஆளாகி, நின்ன சிறு தொண்டு இயற்றி அறியாத பொய்யன் எனினும்
மீளாத காதலொடு நின்னை நாளும் வினையேன் வழுத்தவிலேயோ
வாளா இருத்தல் அழகோ அருட்கு மயில் ஏறி ஆள வருவாய்
கேளாது நல்கும் பழநிக்கண் ஏய்ந்த கிரியில் கலந்த துரையே  

## இதனையும் காண்க
திரு உறந்தைப் பதிற்றுப்பத்து அந்தாதி

## மேற்கோள்

பகுப்பு:சிற்றிலக்கியங்கள்
நீலச்சிறகு மின்லா

**நீலச்சிறகு மின்லா** (***ஆக்டினோடுரா சயனோரோப்டெரா***), **நீலச்சிறகு சிவா** என்றும் அழைக்கப்படுகிறது. இது லியோத்ரிச்சிடே குடும்பத்தில் உள்ள ஒரு பறவை சிற்றினமாகும்.

இது கடந்த காலத்தில் *மின்லா* பேரினத்திலும், *சிவா* என்ற ஒற்றைச் சிற்றினப் பேரினத்திலும் வைக்கப்பட்டது.

நீலச்சிறகு மின்லா, வங்காளதேசம், பூட்டான், கம்போடியா, சீனா, இந்தியா, லாவோஸ், மலேசியா, மியான்மர், நேபாளம், தாய்லாந்து, திபெத் மற்றும் வியட்நாம் ஆகிய நாடுகளில் உள்ள இந்தியத் துணைக்கண்டம் மற்றும் தென்கிழக்கு ஆசியாவில் காணப்படுகிறது. இதன் இயற்கை வாழிடம் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும்.
[இடது|thumb| சத்தால், குமாவோன், [இந்தியா]]

## மேற்கோள்கள்

பகுப்பு:தென்கிழக்காசியப் பறவைகள்
பகுப்பு:வடகிழக்கு இந்தியப் பறவைகள்
பகுப்பு:பூட்டான் பறவைகள்
பகுப்பு:நேபாளப் பறவைகள்
பகுப்பு:தென் சீனப் பறவைகள்
வரி மார்பு பட்டைச்சிறகி

**வரிமார்பு பட்டைச்சிறகி** (*Streak-throated barwing*)(***ஆக்டினோடுரா வால்டெனி***) என்பது லியோத்ரிச்சிடே குடும்பத்தில் உள்ள ஒரு பறவை சிற்றினம் ஆகும். இது மேற்கு யுன்னான், தெற்கு திபெத்து, வடகிழக்கு இந்தியா மற்றும் மியான்மர் ஆகிய நாடுகளில் காணப்படுகிறது.

இதன் இயற்கை வாழிடம் மிதவெப்பமண்டல அல்லது வெப்பமண்டல ஈரமான மலைக் காடு ஆகும்.
இடது|thumb

## மேற்கோள்கள்

* Collar, N. J. & Robson C. 2007. Family Timaliidae (Babblers)  pp.&nbsp;70 – 291 in; del Hoyo, J., Elliott, A. & Christie, D.A. eds. *[[:en:Handbook_of_the_Birds_of_the_World|Handbook of the Birds of the World]]*, Vol. 12. Picathartes to Tits and Chickadees. Lynx Edicions, Barcelona.

பகுப்பு:வடகிழக்கு இந்தியப் பறவைகள்
பகுப்பு:மியான்மர் பறவைகள்
துரு முதுகு பட்டைச்சிறகி

**துரு முதுகு பட்டைச்சிறகி** (*Rusty-fronted barwing*)(*ஆக்டினோடுரா எகெர்டோனி*) என்பது சிரிப்பான் பறவைக் குடும்பத்தைச் (லியோத்ரிச்சிடே) சேர்ந்த  பறவை சிற்றினமாகும்.

இது தென்கிழக்காசியாவில் இமயமலை முதல் வடகிழக்கு மியான்மர் வரை காணப்படுகிறது. இதன் இயற்கையான வாழிடங்கள் மிதமான காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும்.

## படங்கள்

படிமம்:Rusty-fronted_Barwing_Pangolakha_Wildlidfe_Sanctuary_East_Sikkim_Sikkim_India_14.12.2015.jpg|alt=From Pangolakha Wildlife Sanctuary, East Sikkim, India|இந்தியாவின் கிழக்கு சிக்கிமில்உள்ளபங்கோலகா வனவிலங்கு சரணாலயத்திலிருந்து
படிமம்:Rusty-fronted_Barwing_Pangolakha_Wildlife_Sanctuary_East_Sikkim_India_03.04.2016.jpg|alt=From Pangolakha Wildlife Sanctuary, East Sikkim, India|இந்தியாவின் கிழக்கு சிக்கிமில்உள்ளபங்கோலகா வனவிலங்கு சரணாலயத்திலிருந்து
படிமம்:Actinodura_egertoni_by_John_Gould.jpg|alt=Illustration by John Gould| படம்-ஜான் கோல்டு


## மேற்கோள்கள்

* Collar, N. J. & Robson C. 2007. Family Timaliidae (Babblers)  pp.&nbsp;70 – 291 in; del Hoyo, J., Elliott, A. & Christie, D.A. eds. *[[:en:Handbook_of_the_Birds_of_the_World|Handbook of the Birds of the World]]*, Vol. 12. Picathartes to Tits and Chickadees. Lynx Edicions, Barcelona.

பகுப்பு:மியான்மர் பறவைகள்
பகுப்பு:வடகிழக்கு இந்தியப் பறவைகள்
பகுப்பு:பூட்டான் பறவைகள்
பகுப்பு:நேபாளப் பறவைகள்
விவேக் பாட்டீல்

**விவேகானந்த் சங்கர் பாட்டீல்** (*Vivekanand Shankar Patil*) இந்தியாவின் விவசாயிகள் மற்றும் தொழிலாளர் கட்சியின் அரசியல்வாதி ஆவார். மேலும் கர்னாலா விளையாட்டு அகாடமியின் நிறுவனர் ஆவார்.

பாட்டீல் மூன்று முறை மகாராட்டிரா சட்டமன்றத்தில் பன்வெல் தொகுதியை பிரதிநிதித்துவப்படுத்தினார். பன்வெல் பிரிக்கப்பட்டதால், பிறகு ஊரன் தொகுதியை பிரதிநிதித்துவப்படுத்தினார்.

2014 ஆம் ஆண்டு பாராளுமன்ற தேர்தலில் உரானில் போட்டியிட்டார். ஆனால் 55,320 வாக்குகள் மட்டுமே பெற்றார். சிவசேனா கட்சியின் மனோகர் போயரிடம் தோற்றார். தேர்தலுக்குப் பிறகு, போட்டி அரசியல்வாதியான பிரசாந்த் தாக்கூருக்கு எதிராக பொது நல வழக்கைத் தொடரப்போவதாக மிரட்டினார்.

பணமோசடி இவர் செய்ததாகக் கண்டறியப்பட்டு, இவரைக் கைது செய்ய இந்திய அரசின் அமலாக்க இயக்குனரகம் 2021 ஆம் ஆண்டு சூன் மாதம் 15 தேதியன்று கைது உத்தரவு பிறப்பித்தது.

## மேற்கோள்கள்

## புற இணைப்புகள்
* http://vivekpatil.in 
* http://www.shekappmc.org/ 

பகுப்பு:வாழும் மக்கள்
பகுப்பு:மகாராட்டிர அரசியல்வாதிகள்
பிரேம் சந்த் பைரவா

**பிரேம் சந்த் பைரவரா** (*Prem Chand Bairwa*) (பிறப்பு:31 ஆகஸ்டு 1969) இந்தியாவின் இராஜஸ்தான் மாநில துணை முதலமைச்சரும் ; சட்டமன்ற உறுப்பினரும்; பாரதிய ஜனதா கட்சி அரசியல்வாதியும் ஆவார். இவருடன் தியா குமாரி என்பவரும் துணை முதலமைச்சராக தேர்வு செய்யப்பட்டார்.

2023 இராஜஸ்தான் சட்டமன்றத் தேர்தலில் இவர் பாரதிய ஜனதா கட்சி சார்பாக  தூது சட்டமன்றத் தொகுதியிலிருந்து  இரண்டாவது முறையாக இராஜஸ்தான் சட்டப் பேரரவை உறுப்பினராகத் தேர்ந்தெடுக்கப்பட்டார். இவர் பட்டியல் சமூகத்தைச் சேர்ந்தவர்.

## மேற்கோள்கள்

பகுப்பு:1969 பிறப்புகள்
பகுப்பு:ராஜஸ்தான் அரசியல்வாதிகள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:இராசத்தான் சட்டப் பேரவை
வியட்நாம் குட்டியா

**வியட்நாம் குட்டியா** (*Vietnamese cutia)(குட்டியா லெகாலெனி*) என்பது லியோத்ரிச்சிடே குடும்பத்தில் உள்ள ஒரு பறவை சிற்றினமாகும் . இது லாவோஸ் மற்றும் வியட்நாமில் காணப்படுகிறது.

இது நீண்ட காலமாக இமயமலை குட்டியாவின் (*சி. நிபாலென்சிசு*) துணையினமாகக் கருதப்பட்டது. இது *[[குட்டியா]]* பேரினத்தை ஒற்றி வகை உயிரலகினை உருவாக்கியது. சமீபத்திய காலங்களில், இது சிற்றின நிலைக்குத் தரம் உயர்த்தப்படுகிறது.

இதன் இயற்கை வாழிடம் வெப்பமண்டல ஈரமான மலைக் காடுகள் ஆகும். வியட்நாம் குட்டியா பன்னாட்டு இயற்கைப் பாதுகாப்புச் சங்கத்தினால்அச்சுறுத்தப்பட்ட இனமாகக் கருதப்படவில்லை, ஆனால் இதன் வரம்பு இதன் மேற்கத்திய உறவினரை விட மிகவும் கட்டுப்படுத்தப்பட்டதாக இருப்பதால், பிளவுக்குப் பிறகு இது அச்சுறு நிலையை அண்மித்த இனமாகவகைப்படுத்தப்படுகிறது.

## மேற்கோள்கள்

## குறிப்புகள்

* பன்னாட்டு பறவை வாழ்க்கை (பிஎல்ஐ) (2008 அ) வியட்நாமிய க்யூட்டியா ஸ்பீசீஸ் ஃபேக்ட்ஷீட் . 2008-மே-27 இல் பெறப்பட்டது.
* BirdLife International (BLI) (2008b): [2008 IUCN Redlist நிலை மாற்றங்கள் &#x5D; . 2008-மே-23 இல் பெறப்பட்டது.
* காலர், என்ஜே & ராப்சன், கிரெய்க் (2007): ஃபேமிலி டிமாலிடே (பேப்லர்ஸ்). *இல்:* டெல் ஹோயோ, ஜோசப்; எலியட், ஆண்ட்ரூ & கிறிஸ்டி, DA (eds.): *[[உலகப் பறவைகளின் உசாநூல்|உலக பறவைகளின் கையேடு]], தொகுதி 12* (Picathartes to Tits and Chickadees): 70-291. லின்க்ஸ் எடிசன்ஸ், பார்சிலோனா.
பிரேம் சிங் ரத்தோர்

**பிரேம் சிங் ரத்தோர்** (*Prem Singh Rathore*)  இந்தியாவைச் சேர்ந்த ஓர் அரசியல்வாதியாவார். தெலுங்கானா மாநிலத்தின் ஐதராபாத்தைச் சேர்ந்த இவர்  தெலுங்கானா சட்டப் பேரவையில் கோசாமகால் சட்டமன்றத் தொகுதியை  பிரதிநிதித்துவப்படுத்தினார். பாரதிய சனதா கட்சியின்  உறுப்பினராகச் செயல்பட்டார்.  தனது அரசியல் வாழ்க்கையின் தொடக்கத்தில் பாரதிய சனதா கட்சி  சட்டமன்ற உறுப்பினராக பொறுப்பு வகித்தார்.

பிரிக்கப்படாத ஆந்திரப் பிரதேசத்தின் போது பாரதிய சனதா கட்சியின் மாநிலத் துணைத் தலைவராகவும், பொதுச் செயலாளராகவும் இருந்தார், பின்னர் ஐதராபாத்து நகரத் தலைவராகவும், சுற்றியுள்ள மாவட்டங்களின் பொறுப்பாளராகவும் இருந்தார்.

சிறிது காலம் தெலுங்கானா இராசுட்ரிய சமிதி கட்சியில்  இருந்தார். கே.சந்திரசேகர் ராவ்  அரசாங்கத்தின் அமைச்சரவையில் அமைச்சர் பதவிக்கு இணையான முசி ஆற்றங்கரை மேம்பாட்டு ஆணையத்தின்  தலைவராகப் பணியாற்றினார்.

2018 ஆம் ஆண்டு நடைபெற்ற தெலுங்கானா சட்டப் பேரவைத் தேர்தலில், தெலுங்கானா இராசுட்ரிய சமிதி வேட்பாளராக, பாரதிய சனதா கட்சியின் வேட்பாளர் டி. ராசா சிங்கிடம் ரத்தோர் தோல்வியடைந்தார்.

தெலுங்கானா மாநில தேர்தலுக்கு முன்பு 2023 ஆம் ஆண்டில் மீண்டும் பாரதிய சனதா கட்சியில் சேர்ந்தார். பாரதிய சனதா கட்சியில் இவர் நுழைந்தது டி.ராசா சிங்குக்கு கோசாமகால்   வாக்குகளைப் பெற உதவியது,  அவரது மூன்றாவது பதவிக்கும் கணிசமாக உதவியது.

## அரசியல் வாழ்க்கை
பாரதிய சனதா கட்சிக்கு  மாறுவதற்கு முன்பு, இரத்தோர் தெலுங்கு தேசம் கட்சியில்  தனது வாழ்க்கையைத் தொடங்கினார். 1999 ஆம் ஆண்டு தேர்தலின்  போது, ஐதராபாத்தில் உள்ள மஹராச்கஞ்சு தொகுதியில் இருந்து, பின்னர் கோசாமகால் சட்டமன்றத் தொகுதி என அழைக்கப்பட்ட தொகுதியிலிருந்து, பாரதிய சனதா கட்சிக்கு பைரோன் சிங் செகாவத்தால் பரிந்துரைக்கப்பட்டார். 1999 தேர்தலில் பாரதிய சனதா கட்சி வேட்பாளராக வெற்றி பெற்றார்,  இவரது பதவிக்காலம் தொகுதிக்குள் மேலும் வளர்ச்சிக்கு வழிவகுத்தது. 2013 ஆம் ஆண்டு முதல் 2016 ஆம் ஆண்டு  வரை, இவர் பாரதிய சனதா கட்சியின் பிரதிநிதியாக நகரத் தலைவராக இருந்தார்  மேலும் ஐந்து சட்டமன்றத் தொகுதிகளில் இக்கட்சியை  வெற்றிபெறச் செய்த பெருமைக்குரியவராகவும் இருந்தார். கட்சியிலிருந்து பதவி விலகிய பின்னர்  2018 ஆம் ஆண்டு நடைபெற்ற தேர்தலில் அக்கட்சி ஒரு இடத்தை மட்டுமே வென்றது.

2016 ஆம் ஆண்டில், ரத்தோர் தெலுங்கானா இராசுட்ரிய சமிதிக்கு  மாறினார், அக்கட்சி இப்போது பாரத் இராசுடிர சமிதி என்று அழைக்கப்படுகிறது.

கட்சி புதியவர்களுக்கு வய்ப்புகளை விற்கிறது என்றும் மூத்த வீரர்களுக்கு மதிப்பளிக்கவில்லை  என்றும் காரணம் கூறி இவர் பாரதிய சனதா கட்சியிலிருந்து விலகினார்.

thumb|பிரேம் சிங் ரத்தோர் 2018 ஆண்டில் தெலுங்கானா முதல்வர் கேசிஆருடன்

முசி ஆற்றங்கரை மேம்பாட்டு ஆணையத்தின் தலைவராக இரத்தோரை முதல்வர் கே. சந்திரசேகர் ராவ்   இந்த பதவி, அமைச்சரவை அமைச்சருக்கு இணையான பதவியாகும். முசி நதிக்கரையின் மேம்பாடு மற்றும் அழகுபடுத்தலை மேற்பார்வையிடும் பொறுப்பையும் இப்பதவி இரத்தோருக்கு வழங்கியது.

2018 ஆம் ஆண்டு தெலுங்கானா சட்டப் பேரவைத் தேர்தலில்  இவரது வேட்புமனுவானது கோசாமகாலில் பாரத் இராசுட்ரிய சமிதிக்கு குறிப்பிடத்தக்க எழுச்சியைக் கொடுத்தது,  ஓரளவு முன்னிலையில் இருந்து தொகுதியில் குறிப்பிடத்தக்க சக்தியாக மாற்றப்பட்டது.

2023 ஆம் ஆண்டு நிலவரப்படி, மாநிலத் தேர்தலுக்கு முன்பு இவர் மீண்டும் பாரதிய சனதா கட்சியில் இணைந்தார்.

## மேற்கோள்கள்

பகுப்பு:வாழும் மக்கள்
பகுப்பு:இந்திய அரசியல்வாதிகள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:தெலங்காணா அரசியல்வாதிகள்
பகுப்பு:பாரத் இராட்டிர சமிதி அரசியல்வாதிகள்
பீட்டர் அல்வாரெசு

**பீட்டர் அகசுடசு அல்வாரெசு** (*Peter Augustus Alvares*)  இந்தியாவைச் சேர்ந்த ஓர் அரசியல்வாதியாவார். 1908-1975 ஆம் ஆண்டுகள் காலத்தில் இவர் வாழ்ந்தார். 1962 ஆம் ஆண்டு காலத்தில் போர்த்துகீசிய ஆட்சியிலிருந்து கோவா விடுவிக்கப்பட்ட பிறகு, வடக்கு கோவா மக்களவைத் தொகுதியிலிருந்து முதல் நாடாளுமன்ற உறுப்பினராகத் தேர்ந்தெடுக்கப்பட்டார். பின்னர் இத்தொகுதி பஞ்சிம் தொகுதி என அழைக்கப்படுகிறது. 1968 ஆம் ஆண்டு முதல் 1973 ஆம் ஆண்டு வரை அனைத்திந்திய இரயில்வே ஆண்கள் கூட்டமைப்பின் தலைவராகவும், 1957 ஆம் ஆண்டு முதல் 1968 ஆம் ஆண்டு வரை இதன் பொதுச் செயலாளராகவும் பணியாற்றினார்.

## மேற்கோள்கள்

பகுப்பு:1908 பிறப்புகள்
பகுப்பு:1975 இறப்புகள்
பகுப்பு:இந்திய நாடாளுமன்ற உறுப்பினர்கள்
பகுப்பு:கோவா அரசியல்வாதிகள்
விஜய் சர்மா

**விஜய் சர்மா** (Vijay Sharma), இந்தியாவின் சத்தீஸ்கர் மாநிலத்தின் துணை முதலமைச்சரும் , பாரதிய ஜனதா கட்சி அரசியல்வாதியும் ஆவார். 2023 சத்தீஸ்கர் சட்டப் பேரவைத் தேர்ததலில் இவர் கவர்தா சட்டமன்றத் தொகுதியிலிருந்து    சத்தீசுகர் சட்டப் பேரவைக்கு தேர்ந்தெடுக்கப்பட்டார். 

இவர் சத்தீஸ்கர் மாநில பாரதிய ஜனதா யுவ மோர்ச்சா மற்றும் பாரதிய ஜனதா கட்சியின் மாநிலப் பொதுச் செயலாளராகவும் பணியாற்றியவர்.

## இதனையும் காண்க
* சத்தீசுகர் சட்டப் பேரவை
*சத்தீசுகர் முதலமைச்சர்களின் பட்டியல்
## மேற்கோள்கள்

பகுப்பு : சத்தீசுகர் அரசியல்வாதிகள் 
பகுப்பு:1973 பிறப்புகள்
பகுப்பு:பாரதிய ஜனதா கட்சி அரசியல்வாதிகள்
முக்தேசுவரர் கோயில், காஞ்சிபுரம்

**முக்தேசுவரர் கோயில்** (**Muktesvara Temple)** என்பது இந்தியாவின் தமிழ்நாட்டிலுள்ள   காஞ்சிபுரம்    மாவட்டத்தில் இருக்கும் ஒரு இந்துக் கோயிலாகும் . சிவன் மூலவராக வணங்கப்படும்  இந்த கோயில் பல்லவர்களால் கட்டப்பட்டது என்று அறியப்படுகிறது. இங்கு,  இரண்டாம் நந்திவர்மன் காலத்து கல்வெட்டுகள் காணப்படுகின்றன.   அருள்மிகு திருமகரலீசுவரர் கோயில் இதற்கு அருகில் உள்ளது.

## மேற்கோள்கள்

## வெளி இணைப்புகள்
* GeoHack - Muktesvara Temple, Kanchipuram

*  Muktheeswara temple

பகுப்பு:Coordinates on Wikidata
பகுப்பு:காஞ்சிபுரம் மாவட்டத்திலுள்ள சிவன் கோயில்கள்
பிரப் நினைவாலயம்

**பிரப் நினைவாலயம்** அல்லது **சி. எஸ். ஐ. பிரப் நினைவாலயம்** என்பது இந்தியா தீபகற்பத்தின் தமிழ்நாடு மாநிலத்தில் ஈரோடு மாவட்டத்தின் ஈரோடு மாநகரில் அமைந்துள்ள ஒரு தென்னிந்தியத் திருச்சபை ஆகும். ஆஸ்திரேலியாவின் சவுத் வேல்ஸ் பகுதியின் ஒரு கிறித்தவ மத போதகரான Rev. அந்தோணி வாட்சன் பிரப் என்பவரால் கி. பி. 1930ஆம் ஆண்டு இத்திருத்தலம் உருவாக்கப்பட்டது. பிரப், ஈரோடு மாவட்டத்தில் 1897 முதல் 1933 வரை கிறித்தவ மத போதகராக சேவைகள் செய்து வந்தார்.

## அமைவிடம்
கடல் மட்டத்திலிருந்து சுமார்  உயரத்தில், () என்ற புவியியல் ஆள்கூறுகள் கொண்டு, ஈரோடு மாநகரின் மீனாட்சி சுந்தரனார் சாலை (இதற்கு முன்னர் பிரப் சாலை (முந்தைய ஈரோடு நகராட்சி உறுப்பினராக இருந்த பிரப் என்பவரின் நினைவாக சாலையின் பெயர்)) சந்திப்பில் பன்னீர் செல்வம் பூங்கா அருகில் இத்தேவாலயம் அமையப் பெற்றுள்ளது.
## விபரங்கள்
இந்த தேவாலயமானது, உரோமானிய மற்றும் கோத்திக் கலைகளின் கலவை கொண்ட முன்பக்கம், சிற்ப நுணுக்கங்கள், நேர்த்தியான தோரண வாயில்கள் ஆகியவற்றுடன் சிறப்புற விளங்குகிறது.

ஒவ்வோர் ஆண்டும், ஆங்கிலப் புது வருடம் பிறக்கும் இரவில் ஆயிரக்கணக்கான மக்கள் இத்திருத்தலத்தின் முன் கூடி, புத்தாண்டை வரவேற்கின்றனர்.
## உசாத்துணைகள்

பகுப்பு:ஈரோடு மாவட்டத்திலுள்ள கிறித்தவக் கோயில்கள்